<?xml version="1.0" encoding="utf-8"?><!DOCTYPE html PUBLIC "-//W3C//DTD XHTML 1.1//EN" "http://www.w3.org/TR/xhtml11/DTD/xhtml11.dtd">

<html lang="zh-Hant" xml:lang="zh-Hant" xmlns="http://www.w3.org/1999/xhtml"><head><link href="../Styles/page_styles.css" rel="stylesheet" type="text/css"/><link href="../Styles/stylesheet.css" rel="stylesheet" type="text/css"/><title>資治通鑑-卷第二百九十四・後周紀五・世宗睿武孝文皇帝下</title><meta content="width=device-width initial-scale=1" name="viewport"/><script src="../Styles/main.js" type="text/javascript"></script></head><body><div id="text">
<h1><span class="section" id="title-1"><span data-head-description="" data-head-level="h2" data-head-title="後周紀五">後周紀五</span></span></h1>
<p id="p0"><a class="gg-link" href="#p0" onclick="return changeColor(this);"></a><span class="jiazhu">起著雍敦牂<span class="biaozhusup" data-rel="">（戊午）</span>，盡屠維協洽<span class="biaozhusup" data-rel="">（己未）</span>，凡二年。</span></p>
<hr/>
<h5><span class="section" id="title-2"><span data-head-description="" data-head-level="h3" data-head-title="世宗睿武孝文皇帝下">世宗睿武孝文皇帝下</span></span></h5>
<div class="yt" id="y958"><p class="strong" id="p1"><a class="gg-link" href="#p1" onclick="return changeColor(this);"></a><span class="section" id="title-3"><span data-head-description="世宗睿武孝文皇帝下" data-head-level="h4" data-head-title="顯德五年">顯德五年</span></span><span class="biaozhusup" data-rel="">（戊午、九五八年）</span></p></div>
<p class="em2 strong" id="p2"><a class="gg-link" href="#p2" onclick="return changeColor(this);"></a><span class="yinwen">1</span>春，正月，乙酉，廢匡國軍。<span class="jiazhu">唐末，以同州置匡國軍。</span></p>
<p class="em2 strong" id="p3"><a class="gg-link" href="#p3" onclick="return changeColor(this);"></a><span class="yinwen">2</span>唐改元中興。</p>
<p class="em2 strong" id="p4"><a class="gg-link" href="#p4" onclick="return changeColor(this);"></a><span class="yinwen">3</span>丁亥，右龍武將軍王漢璋奏克海州。</p>
<p class="em2 strong" id="p5"><a class="gg-link" href="#p5" onclick="return changeColor(this);"></a><span class="yinwen">4</span>己丑，以侍衞馬軍都指揮使韓令坤權揚州軍府事。</p>
<p class="em2 strong" id="p6"><a class="gg-link" href="#p6" onclick="return changeColor(this);"></a><span class="yinwen">5</span>上欲引戰艦自淮入江，阻北神堰，不得渡；<span class="jiazhu">北神鎭在楚州城北五里，吳王夫差溝通江、淮，後人於此立堰者，以淮水低，溝水高，防其洩也。舟行渡堰入淮。今號爲平水堰。艦，戶黯翻；下同。</span>欲鑿楚州西北鸛水以通其道，<span class="jiazhu">今楚州城西老鸛河是也。</span>遣使行視，還言地形不便，計功甚多。<span class="jiazhu">行，下孟翻。還，從宣翻，又如字。</span>上自往視之，授以規畫，發楚州民夫浚之，旬日而成，用功甚省，巨艦數百艘皆達于江，<span class="jiazhu">艘，蘇遭翻。</span>唐人大驚，以爲神。</p>
<p class="em2 strong" id="p7"><a class="gg-link" href="#p7" onclick="return changeColor(this);"></a><span class="yinwen">6</span>壬辰，拔靜海軍，始通吳越之路。<span class="jiazhu">先是，唐於海陵之東境置靜海都鎭制置院，西至海陵二百七十五里。宋白曰：靜海軍本揚州狼山鎭地，南唐於狼山北立靜海制置院，周得之，建靜海軍，尋升爲通州。</span>先是帝遣左諫議大夫長安尹日就等使吳越，語之曰：<span class="yinhao">「卿今去雖汎海，比還，淮南已平，當陸歸耳。」</span><span class="jiazhu">自靜海軍東南至江口，於狼山之西渡江登陸，抵福山鎭，則蘇州常熟縣界，吳越之境也。先，悉薦翻。語，牛倨翻。比，必利翻。</span>已而果然。</p>
<p class="em2 strong" id="p8"><a class="gg-link" href="#p8" onclick="return changeColor(this);"></a><span class="yinwen">7</span>甲辰，蜀右補闕章九齡見蜀主，言政事不治，由奸佞在朝；<span class="jiazhu">朝，直遙翻。</span>蜀主問奸佞爲誰，指李昊、王昭遠以對。蜀主怒，以九齡爲毀斥大臣，貶維州錄事參軍。<span class="jiazhu">臨亂之君，各賢其臣，卒之亡蜀者昊、昭遠也。</span></p>
<p class="em2 strong" id="p9"><a class="gg-link" href="#p9" onclick="return changeColor(this);"></a><span class="yinwen">8</span>周兵攻楚州，踰四旬，唐楚州防禦使張彥卿固守不下；乙巳，帝自督諸將攻之，宿於城下，丁未，克之。彥卿與都監鄭昭業猶帥衆拒戰，<span class="jiazhu">帥，讀曰率。</span>矢刃皆盡，彥卿舉繩牀以鬬而死，所部千餘人，至死無一人降者。<span class="jiazhu">唐失淮南，死於城郭封疆者猶有人焉。</span></p>
<p class="em2 strong" id="p10"><a class="gg-link" href="#p10" onclick="return changeColor(this);"></a><span class="yinwen">9</span>高保融遣指揮使魏璘<span class="jiazhu">璘，離珍翻。</span>將戰船百艘東下會伐唐，至于鄂州。</p>
<p class="em2 strong" id="p11"><a class="gg-link" href="#p11" onclick="return changeColor(this);"></a><span class="yinwen">10</span>庚戌，蜀置永寧軍於果州，以通州隸之。</p>
<p class="em2 strong" id="p12"><a class="gg-link" href="#p12" onclick="return changeColor(this);"></a><span class="yinwen">11</span>唐以天長爲雄州，以建武軍使易文贇爲刺史。二月，甲寅，文贇舉城降。<span class="jiazhu">贇，於倫翻。</span></p>
<p class="em2 strong" id="p13"><a class="gg-link" href="#p13" onclick="return changeColor(this);"></a><span class="yinwen">12</span>戊午，帝發楚州；丁卯，至揚州，命韓令坤發丁夫萬餘，築故城之東南隅爲小城以治之。<span class="jiazhu">今揚州大城是也。揚州古城西據蜀岡，北包雷陂。治，直之翻。</span></p>
<p class="em2 strong" id="p14"><a class="gg-link" href="#p14" onclick="return changeColor(this);"></a><span class="yinwen">13</span>乙亥，黃州刺史司超奏與控鶴右廂都指揮使王審琦攻唐舒州，擒其刺史施仁望。</p>
<p class="em2 strong" id="p15"><a class="gg-link" href="#p15" onclick="return changeColor(this);"></a><span class="yinwen">14</span>丙子，建雄節度使眞定楊廷璋奏敗北漢兵於隰州城下。<span class="jiazhu">敗，補邁翻。</span>時隰州刺史孫議暴卒，廷璋謂都監、閑廐使李謙溥曰：<span class="yinhao">「今大駕南征，澤州無守將，<span class="jiazhu"><span class="yinhao">「澤州」</span>當作<span class="yinhao">「隰州」</span>。</span>河東必生心；若奏請待報，則孤城危矣。」</span>卽牒謙溥權隰州事，謙溥至則脩守備。未幾，北漢兵果至，<span class="jiazhu">幾，居豈翻。</span>諸將請速救之，廷璋曰：<span class="yinhao">「隰州城堅將良，未易克也。」</span><span class="jiazhu">將，卽亮翻。易，以豉翻。</span>北漢攻城久不下，廷璋度其疲困無備，<span class="jiazhu">度，徒洛翻。</span>潛與謙溥約，各募死士百餘夜襲其營，<span class="jiazhu"><span class="shu-ming">九域志</span>：晉州西北至隰州二百五十里。楊廷璋蓋潛軍而至，與隰州約，表裏相應也。</span>北漢兵驚潰，斬首千餘級；北漢兵遂解去。</p>
<p class="em2 strong" id="p16"><a class="gg-link" href="#p16" onclick="return changeColor(this);"></a><span class="yinwen">15</span>三月，壬午朔，帝如泰州。</p>
<p class="em2 strong" id="p17"><a class="gg-link" href="#p17" onclick="return changeColor(this);"></a><span class="yinwen">16</span>丁亥，唐大赦，改元交泰。</p>
<p class="em2 strong" id="p18"><a class="gg-link" href="#p18" onclick="return changeColor(this);"></a><span class="yinwen">17</span>唐太弟景遂前後凡十表辭位，且言：<span class="yinhao">「今國危不能扶，請出就藩鎭。燕王弘冀嫡長有軍功，<span class="jiazhu">弘冀，唐主之嫡長子。軍功，謂用柴克宏敗吳越兵以解常州之圍也，事見上卷三年。長，知兩翻。</span>宜爲嗣，謹奏上太弟寶册。」</span><span class="jiazhu">上，時掌翻。</span>齊王景達亦以敗軍辭元帥。唐主乃立景遂爲晉王，加天策上將軍、江南西道兵馬元帥、洪州大都督、太尉、尙書令，以景達爲浙西道元帥、潤州大都督。景達以浙西方用兵，固辭，<span class="jiazhu">吳越之兵雖於常州敗退，蓋猶遙應中國。</span>改撫州大都督。立弘冀爲太子，參決庶政。弘冀爲人猜忌嚴刻，景遂左右有未出東宮者，立斥逐之。<span class="jiazhu">爲弘冀毒殺景遂張本。</span>其弟安定公從嘉畏之，不敢預事，專以經籍自娛。<span class="jiazhu">從嘉是爲後主煜。</span></p>
<p class="em2 strong" id="p19"><a class="gg-link" href="#p19" onclick="return changeColor(this);"></a><span class="yinwen">18</span>辛卯，上如迎鑾鎭，<span class="jiazhu">迎鑾鎭，本唐之白沙也。吳主楊溥至白沙，閱舟師，徐溫自金陵來見，因以白沙爲迎鑾鎭。白沙之地，本屬江都，唐分江都置永貞縣，吳爲迎鑾鎭，宋爲眞州。</span>屢至江口，遣水軍擊唐兵，破之。上聞唐戰艦數百艘泊東㳍州，將趣海口扼蘇、杭路，<span class="jiazhu">東㳍洲，在泰州東南大江中，元是海嶼沙島之地。宋白曰：東㳍洲在通州東南，通州海門縣界。㳍，音布。<span class="yinhao">「州」</span>，當作<span class="yinhao">「洲」</span>。</span>遣殿前都虞候慕容延釗將步騎，右神武統軍宋延渥將水軍，循江而下。甲午，延釗奏大破唐兵於東㳍州；上遣李重進將兵趣廬州。<span class="jiazhu">唐末，楊行密自廬州起，旣建國，遂爲重鎭。周師渡淮，舒、蘄、黃先皆款附，獨廬未下，蓋宿兵多，周師不敢輕犯也。趣，七喻翻。</span></p>
<p class="em2 strong" id="p20"><a class="gg-link" href="#p20" onclick="return changeColor(this);"></a>唐主聞上在江上，恐遂南渡，又恥降號稱藩，乃遣兵部侍郎陳覺奉表，<span class="jiazhu"><span class="shu-ming">考異</span>曰：<span class="shu-ming">十國紀年</span>：<span class="yinhao">「遣樞密使陳覺奉表。」</span><span class="shu-ming">實錄</span>載其表云：<span class="yinhao">「今遣左諫議大人、兵部侍郎臣陳覺躬聽敕命。」</span>蓋當時所假之官耳。今從之。</span>請傳位於太子弘冀，使聽命於中國。時淮南惟廬、舒、蘄、黃未下，<span class="jiazhu">蘄，渠希翻。</span>丙申，覺至迎鑾，見周兵之盛，白上，請遣人渡江取表，獻四州之地，畫江爲境，以求息兵，辭指甚哀。上曰：<span class="yinhao">「朕本興師止取江北，爾主能舉國內附，朕復何求！」</span><span class="jiazhu">復，扶又翻。</span>覺拜謝而退。丁酉，覺請遣其屬閤門承旨劉承遇如金陵，上賜唐主書，稱<span class="yinhao">「皇帝恭問江南國主」</span>，慰納之。</p>
<p class="em2 strong" id="p21"><a class="gg-link" href="#p21" onclick="return changeColor(this);"></a>戊戌，吳越奏遣上直<span class="jiaozhusup">〔章：乙十一行本「直」下有「都」字；孔本同。〕</span>指揮使·處州刺史邵可遷、秀州刺史路彥銖以戰艦四百艘、士卒萬七千人屯通州南岸。<span class="jiazhu">周旣克靜海軍，置通州。通州南岸蘇州常熟縣福山鎭之地，卽東晉之南沙也。</span></p>
<p class="em2 strong" id="p22"><a class="gg-link" href="#p22" onclick="return changeColor(this);"></a>唐主復遣劉承遇奉表稱唐國主，請獻江北四州，歲輸貢物十<span class="jiaozhusup">〔章：乙十一行本「十」上有「數」字；孔本同。〕</span>萬。於是江北悉平，得州十四，縣六十。<span class="jiazhu">光、壽、廬、舒、蘄、黃、滁、和、濠、泗、楚、揚、泰、通十四州。</span></p>
<p class="em2 strong" id="p23"><a class="gg-link" href="#p23" onclick="return changeColor(this);"></a>庚子，上賜唐主書，諭以：<span class="yinhao">「緣江諸軍及兩浙、湖南、荊南兵並當罷歸，其廬、蘄、黃三道，亦令斂兵近外。<span class="jiazhu">謂周所遣進攻廬、蘄、黃之軍也。近外，謂近郊之外。</span>俟彼將士及家屬就道，可遣人召將校以城邑付之。<span class="jiazhu">將，卽亮翻。校，戶敎翻。</span>江中舟艦有須往來者，並令就北岸引之。」</span><span class="jiazhu">凡唐舟艦在北岸者，皆許令引就南岸。</span>辛丑，陳覺辭行，又賜唐主書，諭以不必傳位於子。</p>
<p class="em2 strong" id="p24"><a class="gg-link" href="#p24" onclick="return changeColor(this);"></a>壬寅，上自迎鑾復如揚州。</p>
<p class="em2 strong" id="p25"><a class="gg-link" href="#p25" onclick="return changeColor(this);"></a>癸卯，詔吳越、荊南軍各歸本道；賜錢弘俶犒軍帛三萬匹，高保融一萬匹。<span class="jiazhu">吳越軍臨南沙，荊南軍至鄂州，各犒之使罷歸。犒，苦到翻。</span></p>
<p class="em2 strong" id="p26"><a class="gg-link" href="#p26" onclick="return changeColor(this);"></a>甲辰，置保信軍於廬州，以右龍武統軍趙匡贊爲節度使。</p>
<p class="em2 strong" id="p27"><a class="gg-link" href="#p27" onclick="return changeColor(this);"></a>丙午，唐主遣馮延己獻銀、絹、錢、茶、榖共百萬以犒軍。<span class="jiazhu">銀兩、絹匹、錢貫、茶斤、榖石，各以萬計，其數共爲百萬。</span></p>
<p class="em2 strong" id="p28"><a class="gg-link" href="#p28" onclick="return changeColor(this);"></a>己酉，命宋延渥將水军三千泝江巡警。</p>
<p class="em2 strong" id="p29"><a class="gg-link" href="#p29" onclick="return changeColor(this);"></a>庚戌，敕故淮南節度使楊行密、故昇府節度使徐溫等墓並量給守戶；<span class="jiazhu">削其僭諡，存其故鎭。昇府卽金陵。金陵，唐之昇州，故曰昇府。</span>其江南羣臣墓在江北者，亦委長吏以時檢校。<span class="jiazhu">長，知兩翻。</span></p>
<p class="em2 strong" id="p30"><a class="gg-link" href="#p30" onclick="return changeColor(this);"></a>辛亥，唐主遣其臨汝公徐遼代己來上壽。<span class="jiazhu">言奉酒上壽，非聖節也。帝生於九月二十四日。上，時掌翻。</span></p>
<p class="em2 strong" id="p31"><a class="gg-link" href="#p31" onclick="return changeColor(this);"></a><span class="yinwen">19</span>是月，浚汴口，導河流達于淮，於是江、淮舟檝始通。<span class="jiazhu">此卽唐時運路也。自江、淮割據，運漕不通，水路湮塞，今復浚之。</span></p>
<p class="em2 strong" id="p32"><a class="gg-link" href="#p32" onclick="return changeColor(this);"></a><span class="yinwen">20</span>夏，四月，乙卯，帝自揚州北還。<span class="jiazhu">還，從宣翻，又如字。</span></p>
<p class="em2 strong" id="p33"><a class="gg-link" href="#p33" onclick="return changeColor(this);"></a><span class="yinwen">21</span>新作太廟成。庚申，神主入廟。<span class="jiazhu">太祖廣順三年，作太廟於大梁，至是始成。<span class="shu-ming">五代會要</span>：太祖廣順元年七月，追尊高祖璟爲睿和皇帝，廟號信祖；曾祖諶爲明憲皇帝，廟號僖祖；祖蘊爲翼順皇帝，廟號義祖；考簡爲章肅皇帝，廟號慶祖。</span></p>
<p class="em2 strong" id="p34"><a class="gg-link" href="#p34" onclick="return changeColor(this);"></a><span class="yinwen">22</span>辛酉夜，錢唐城南火，延及內城，官府廬舍幾盡。<span class="jiazhu">幾，居依翻。</span>壬戌旦，火將及鎭國倉，吳越王弘俶久疾，自強出救火；火止，謂左右曰：<span class="yinhao">「吾疾因災而愈。」</span>衆心稍安。</p>
<p class="em2 strong" id="p35"><a class="gg-link" href="#p35" onclick="return changeColor(this);"></a><span class="yinwen">23</span>帝之南征也，契丹乘虛入寇。壬申，帝至大梁，命<span class="jiaozhusup">〔章：乙十一行本「命」下有「鎭寧節度使」五字；孔本同；退齋校同。〕</span>張永德將兵備禦北邊。</p>
<p class="em2 strong" id="p36"><a class="gg-link" href="#p36" onclick="return changeColor(this);"></a><span class="yinwen">24</span>五月，辛巳朔，日有食之。</p>
<p class="em2 strong" id="p37"><a class="gg-link" href="#p37" onclick="return changeColor(this);"></a><span class="yinwen">25</span>詔賞勞南征士卒及淮南新附之民。<span class="jiazhu">勞，力到翻。</span></p>
<p class="em2 strong" id="p38"><a class="gg-link" href="#p38" onclick="return changeColor(this);"></a><span class="yinwen">26</span>辛卯，以太祖皇帝領忠武節度使，徙安審琦爲平盧節度使。</p>
<p class="em2 strong" id="p39"><a class="gg-link" href="#p39" onclick="return changeColor(this);"></a><span class="yinwen">27</span>成德節度使郭崇攻契丹束城，拔之，<span class="jiazhu">束城，漢勃海郡之束州縣也，隋改曰束城，唐屬瀛州。宋熙寧六年省束城爲鎭，屬河間。</span>以報其入寇也。</p>
<p class="em2 strong" id="p40"><a class="gg-link" href="#p40" onclick="return changeColor(this);"></a><span class="yinwen">28</span>唐主避周諱，更名景。<span class="jiazhu">避周信祖諱也。更，工衡翻。</span>下令去帝號，稱國主，凡天子儀制皆有降損，去年號，用周正朔，<span class="jiazhu">去，羌呂翻。<span class="shu-ming">考異</span>曰：<span class="shu-ming">世宗實錄</span>、薛<span class="shu-ming">史</span>，顯德二年乙卯十一月伐淮南，唐之保大十三年也。三年正月、四年二月、十月三幸淮南。五年戊午三月，江北平，唐之交泰元年也。而<span class="shu-ming">江南錄</span>誤以保大十五年事合十四年。十五年丁巳改交泰，五月去帝號，明年乃顯德五年，又明年卽建隆元年，中間實少顯德六年。<span class="shu-ming">江南錄</span>最爲差誤，其記李昪復姓，亦先一年。他事倣此，不可考按。故世宗取淮南年月，專以<span class="shu-ming">實錄</span>及薛<span class="shu-ming">史</span>爲據。</span>仍告于太廟。左僕射、同平章事馮延己罷爲太子太傅，門下侍郎、同平章事嚴續罷爲少傅，樞密使、兵部侍郎陳覺罷守本官。</p>
<p class="em2 strong" id="p41"><a class="gg-link" href="#p41" onclick="return changeColor(this);"></a>初，馮延己以取中原之策說唐主，由是有寵。延己嘗笑烈祖戢兵爲齷齪，<span class="jiazhu">說，式芮翻。戢，則立翻。齷，於角翻。齪，敕角翻。</span>曰：<span class="yinhao">「安陸所喪纔數千兵，爲之輟食咨嗟者旬日，<span class="jiazhu">謂晉高祖天福五年李承裕安州之敗。事見二百八十二卷。喪，息浪翻。爲，于僞翻。</span>此田舍翁識量耳，安足與成大事！豈如今上暴師數萬於外，而擊毬宴樂無異平日，眞英主也！」</span>延己與其黨談論，常以天下爲己任，更相唱和。<span class="jiazhu">樂，音洛。更，工衡翻。和，戶臥翻。</span>翰林學士常夢錫屢言延己等浮誕，不可信；<span class="jiazhu">誕，徒旱翻。</span>唐主不聽，夢錫曰：<span class="yinhao">「奸言似忠，陛下不悟，國必亡矣！」</span>及臣服於周，延己之黨相與言，有謂周爲大朝者，夢錫大笑曰：<span class="yinhao">「諸公常欲致君堯、舜，何意今日自爲小朝邪！」</span>衆默然。<span class="jiazhu">朝，直遙翻。</span></p>
<p class="em2 strong" id="p42"><a class="gg-link" href="#p42" onclick="return changeColor(this);"></a>自唐主內附，帝止因其使者賜書，未嘗遣使至其國。己酉，始命太僕卿馮延魯、衞尉少卿鍾謨使于唐，<span class="jiazhu">二人者，本皆唐臣。</span>賜以御衣、玉帶等及犒軍帛十萬，幷今年<span class="shu-ming">欽天曆</span>。<span class="jiazhu">犒，苦到翻。是年正月，始行王朴所上<span class="shu-ming">欽天曆</span>。</span></p>
<p class="em2 strong" id="p43"><a class="gg-link" href="#p43" onclick="return changeColor(this);"></a>劉承遇之還自金陵也，<span class="jiazhu">見上三月。還，從宣翻，又如字。</span>唐主使陳覺白帝，以江南無鹵田，<span class="jiazhu">海濱鹹鹵，可以煮鹽。鹵田，今謂之鹻地。鹵，郎古翻。鹻，古斬翻。</span>願得海陵<span class="jiaozhusup">〔章：乙十一行本「陵」下有「鹽」字；孔本同；退齋校同。〕</span>監南屬以贍軍。帝曰：<span class="yinhao">「海陵在江北，難以交居，<span class="jiazhu">言難使周之官吏與唐之官吏雜居也。</span>當別有處分。」</span><span class="jiazhu">處，昌呂翻。分，扶問翻。</span>至是，詔歲支鹽三十萬斛以給江南，所俘獲江南士卒，稍稍歸之。</p>
<p class="em2 strong" id="p44"><a class="gg-link" href="#p44" onclick="return changeColor(this);"></a><span class="yinwen">29</span>六月，壬子，昭義節度使李筠奏擊北漢石會關，拔其六寨。乙卯，晉州奏都監李謙溥擊北漢，破孝義。<span class="jiazhu">孝義，漢中陽縣地，後魏曰永安，唐貞觀元年改曰孝義，屬汾州，在州東南。宋熙寧五年，省孝義爲鎭，屬介休縣。宋白曰：孝義縣，本漢慈氏縣地，曹魏移中陽縣於今理。永嘉後省入隰城，後魏又分隰城於今靈石縣東三十里置永安縣。貞觀元年以縣名與涪州縣同，改爲孝義，因縣人鄭興有行義爲名。</span></p>
<p class="em2 strong" id="p45"><a class="gg-link" href="#p45" onclick="return changeColor(this);"></a><span class="yinwen">30</span>高保融遣使勸蜀主稱藩于周，蜀主報以前歲遣胡立致書于周而不答。<span class="jiazhu">見上卷上年。</span></p>
<p class="em2 strong" id="p46"><a class="gg-link" href="#p46" onclick="return changeColor(this);"></a><span class="yinwen">31</span>秋，七月，丙戌，初行<span class="shu-ming">大周刑統</span>。</p>
<p class="em2 strong" id="p47"><a class="gg-link" href="#p47" onclick="return changeColor(this);"></a><span class="yinwen">32</span>帝欲均田租，丁亥，以元稹<span class="shu-ming">均田圖</span>徧賜諸道。<span class="jiazhu">時詔曰：<span class="yinhao">「近覽元稹<span class="shu-ming">長慶集</span>，見在同州時所上<span class="shu-ming">均田表</span>，較當時之利病，曲盡其情，俾一境之生靈，咸受其賜，傳於方册，可得披尋，因令製素成圖，直書其事。」</span>稹，止忍翻。</span></p>
<p class="em2 strong" id="p48"><a class="gg-link" href="#p48" onclick="return changeColor(this);"></a><span class="yinwen">33</span>閏月，唐清源節度使兼中書令留從效<span class="jiazhu">唐置清源軍於泉州。</span>遣牙將蔡仲贇衣商人服，以絹表置革帶中，間道來稱藩。<span class="jiazhu">贇，於倫翻。衣，於旣翻。間，古莧翻。</span></p>
<p class="em2 strong" id="p49"><a class="gg-link" href="#p49" onclick="return changeColor(this);"></a><span class="yinwen">34</span>唐江西元帥晉王景遂之赴洪州也，<span class="jiazhu">見上三月。</span>以時方用兵，啓求大臣以自副，唐主以樞密副使、工部侍郎李徵古爲鎭南節度副使。徵古傲很專恣，景遂雖寬厚，久而不能堪，常欲斬徵古，自拘於有司，左右諫而止，景遂忽忽不樂。<span class="jiazhu">樂，音洛。</span></p>
<p class="em2 strong" id="p50"><a class="gg-link" href="#p50" onclick="return changeColor(this);"></a>太子弘冀在東宮多不法，唐主怒，嘗以毬杖擊之曰：<span class="yinhao">「吾當復召景遂。」</span><span class="jiazhu">復，扶又翻。</span>昭慶宮使袁從範從景遂爲洪州都押牙，或譖從範之子於景遂，景遂欲殺之，從範由是怨望。弘冀聞之，密遣從範毒之；八月，庚辰，景遂擊毬渴甚，從範進漿，景遂飲之而卒。<span class="jiazhu">卒，子恤翻。</span>未殯，體已潰；唐主不之知，贈皇太弟，諡曰文成。</p>
<p class="em2 strong" id="p51"><a class="gg-link" href="#p51" onclick="return changeColor(this);"></a><span class="yinwen">35</span>辛巳，南漢中宗殂，<span class="jiazhu">年三十九。</span>長子<span class="jiaozhusup">〔章：乙十一行本「子」下有「衞王」二字；孔本同；張校同。〕</span>繼興卽帝位，更名鋹，<span class="jiazhu">長，知兩翻。更，工衡翻。鋹，丑兩翻。</span>改元大寶。鋹年十六，國事皆決於宦官玉清宮使龔澄樞<span class="jiazhu">歐<span class="shu-ming">史</span>曰：劉氏作離宮以遊獵，有南宮、大明、昌華、甘泉、玩華、秀華、玉清、太微諸宮，皆置宮使領之。</span>及女侍中盧瓊仙等，臺省官備位而已。</p>
<p class="em2 strong" id="p52"><a class="gg-link" href="#p52" onclick="return changeColor(this);"></a><span class="yinwen">36</span>甲申，唐始置進奏院于大梁。<span class="jiazhu">臣屬故也。</span></p>
<p class="em2 strong" id="p53"><a class="gg-link" href="#p53" onclick="return changeColor(this);"></a><span class="yinwen">37</span>壬辰，命西上閤門使靈壽曹彬使于吳越，賜吳越王弘俶騎軍鋼甲二百，<span class="jiazhu">鋼，古郎翻；堅鐵也。</span>步軍甲五千及他兵器。彬事畢亟返，不受饋遺，<span class="jiazhu">遺，唯季翻；下以遺同。</span>吳越人以輕舟追與之，至於數四，彬曰：<span class="yinhao">「吾終不受，是竊名也。」</span>盡籍其數，歸而獻之。帝曰：<span class="yinhao">「曏之奉使，乞匄無厭，<span class="jiazhu">厭，於鹽翻。</span>使四方輕朝命。<span class="jiazhu">朝，直遙翻。</span>卿能如是，甚善；然彼以遺卿，卿自取之。」</span>彬始拜受，悉以散於親識，家無留者。</p>
<p class="em2 strong" id="p54"><a class="gg-link" href="#p54" onclick="return changeColor(this);"></a><span class="yinwen">38</span>辛丑，馮延魯、鍾謨來自唐，唐主手表謝恩，<span class="jiazhu">手表者，手書之。</span>其略曰：<span class="yinhao">「天地之恩厚矣，父母之恩深矣，子不謝父，人何報天，惟有赤心，可酬大造。」</span>又乞比藩方，賜詔書。又稱：<span class="yinhao">「有情事令鍾謨上奏，乞令早還。」</span><span class="jiazhu">還，從宣翻，又如字。</span>唐主復令謨白帝，欲傳位太子。<span class="jiazhu">復，扶又翻；下復還同。</span>九月，丁巳，以延魯爲刑部侍郎、謨爲給事中。唐<span class="jiaozhusup">〔章：乙十一行本「唐」上有「己未，先遣謨還，賜書諭以未可傳位之意」十六字；孔本同；張校同；退齋校同。〕</span>主復遣吏部尙書、知樞密院殷崇義來賀天清節。<span class="jiazhu">帝生於九月二十四日，以爲天清節。</span></p>
<p class="em2 strong" id="p55"><a class="gg-link" href="#p55" onclick="return changeColor(this);"></a><span class="yinwen">39</span>帝謀伐蜀，冬，十月，己卯，以戶部侍郎高防爲西南面水陸制置使，右贊善大夫李玉爲判官。</p>
<p class="em2 strong" id="p56"><a class="gg-link" href="#p56" onclick="return changeColor(this);"></a><span class="yinwen">40</span>甲午，帝歸馮延魯及左監門衞上將軍許文稹、右千牛衞上將軍邊鎬、衞尉卿周廷構于唐。<span class="jiazhu">馮延魯被擒見二百九十二卷三年。許文稹、邊鎬被擒見上卷上年。周廷構降亦見是年。</span>唐主以文稹等皆敗軍之俘，棄不復用。<span class="jiazhu">復，扶又翻。</span></p>
<p class="em2 strong" id="p57"><a class="gg-link" href="#p57" onclick="return changeColor(this);"></a><span class="yinwen">41</span>高保融再遺蜀主書，<span class="jiazhu">先遺書，見上六月。</span>勸稱臣於周，蜀主集將相議之，李昊曰：<span class="yinhao">「從之則君父之辱，違之則周師必至，諸將能拒周乎？」</span>諸將皆曰：<span class="yinhao">「以陛下聖明，江山險固，豈可望風屈服！秣馬厲兵，正爲今日。<span class="jiazhu">爲，于僞翻。</span>臣等請以死衞社稷！」</span>丁酉，蜀主命昊草書，極言拒絕之。</p>
<p class="em2 strong" id="p58"><a class="gg-link" href="#p58" onclick="return changeColor(this);"></a><span class="yinwen">42</span>詔左散騎常侍須城艾潁等三十四人分行諸州，均定田租。<span class="jiazhu">須城縣帶鄆州，卽唐之須昌縣，後唐避獻祖廟諱，改曰須城。艾，姓也。<span class="shu-ming">晏子春秋</span>，齊有大夫艾孔。<span class="shu-ming">風俗通</span>，龐儉母艾氏。行，下孟翻。</span>庚子，詔諸州倂鄕村，率以百戶爲團，團置耆長三人。<span class="jiazhu">耆，老也。每團以老者三人爲之長。長，知兩翻。</span>帝留心農事，刻木爲耕夫、蠶婦，置之殿庭。</p>
<p class="em2 strong" id="p59"><a class="gg-link" href="#p59" onclick="return changeColor(this);"></a><span class="yinwen">43</span>命武勝節度使宋延渥以水軍巡江。</p>
<p class="em2 strong" id="p60"><a class="gg-link" href="#p60" onclick="return changeColor(this);"></a><span class="yinwen">44</span>高保融奏，聞王師將伐蜀，請以水軍趣三峽，<span class="jiazhu">趣，七喻翻。</span>詔褒之。</p>
<p class="em2 strong" id="p61"><a class="gg-link" href="#p61" onclick="return changeColor(this);"></a><span class="yinwen">45</span>十一月，庚戌，敕竇儼編集<span class="shu-ming">大周通禮</span>、<span class="shu-ming">大周正樂</span>。<span class="jiazhu">去年竇儼請定禮樂疏見上卷。</span></p>
<p class="em2 strong" id="p62"><a class="gg-link" href="#p62" onclick="return changeColor(this);"></a><span class="yinwen">46</span>辛亥，南漢葬文武光明孝皇帝于昭陵，廟號中宗。</p>
<p class="em2 strong" id="p63"><a class="gg-link" href="#p63" onclick="return changeColor(this);"></a><span class="yinwen">47</span>乙丑，唐主復遣禮部侍郎鍾謨入見。<span class="jiazhu">復，扶又翻。見，賢遍翻。</span></p>
<p class="em2 strong" id="p64"><a class="gg-link" href="#p64" onclick="return changeColor(this);"></a><span class="yinwen">48</span>李玉至長安，或言：<span class="yinhao">「蜀歸安鎭在長安南三百餘里，可襲取也。」</span><span class="jiazhu">歸安鎭，當在蜀金州界。</span>玉信之，牒永興節度使王彥超，索兵二百，彥超以爲歸安道阻隘難取，<span class="jiazhu">索，山客翻。隘，烏懈翻。</span>玉曰：<span class="yinhao">「吾自奉密旨。」</span>彥超不得已與之。玉將以往，<span class="jiazhu">將，卽亮翻。</span>十二月，蜀歸安鎭遏使李承勳據險邀之，斬玉，其衆皆沒。</p>
<p class="em2 strong" id="p65"><a class="gg-link" href="#p65" onclick="return changeColor(this);"></a><span class="yinwen">49</span>乙酉，蜀主以右衞聖步軍都指揮使趙崇韜爲北面招討使，丙戌，以奉鑾肅衞都指揮使、武信節度使兼中書令孟貽業爲昭武、文州都招討使，<span class="jiazhu">昭武軍，利州。自利州以至文州，委以控扼江油、劍閣之險。</span>左衞聖馬軍都指揮使趙思進爲東面招討使，山南西道節度使韓保貞爲北面都招討使，將兵六萬，分屯要害以備周。</p>
<p class="em2 strong" id="p66"><a class="gg-link" href="#p66" onclick="return changeColor(this);"></a><span class="yinwen">50</span>丙戌，詔凡諸色課戶及俸戶並勒歸州縣，<span class="jiazhu">唐初，諸司置公廨本錢，以貿易取息，計員多少爲月料。其後罷諸司公廨本錢，以天下上戶七千人爲胥士，而收其課，計官多少而給之，此所謂課戶也。唐又薄斂一歲稅，以高戶主之，月收息給俸，此所謂俸戶也。</span>其幕職、州縣官自今並支俸錢及米麥。</p>
<p class="em2 strong" id="p67"><a class="gg-link" href="#p67" onclick="return changeColor(this);"></a><span class="yinwen">51</span>初，唐太傅兼中書令楚公宋齊丘多樹朋黨，欲以專固朝權，<span class="jiazhu">朝，直遙翻。</span>躁進之士爭附之，推獎以爲國之元老。樞密使陳覺、副使李徵古恃齊丘之勢，尤驕慢。及許文稹等敗於紫金山，覺與齊丘、景達自濠州遁歸，<span class="jiazhu">事見上卷上年。</span>國人忷懼。<span class="jiazhu">忷，許拱翻。</span>唐主嘗歎曰：<span class="yinhao">「吾國家一朝至此！」</span>因泣下。徵古曰：<span class="yinhao">「陛下當治兵以扞敵，<span class="jiazhu">治，直之翻。</span>涕泣何爲！豈飲酒過量邪，將乳母不至邪？」</span>唐主色變，而徵古舉止自若。會司天奏：<span class="yinhao">「天文有變，人主宜避位禳災。」</span>唐主乃曰：<span class="yinhao">「禍難方殷，<span class="jiazhu">禳，如羊翻。難，乃旦翻。</span>吾欲釋去萬機，棲心沖寂，誰可以託國者？」</span>徵古曰：<span class="yinhao">「宋公，造國手也，陛下如厭萬機，何不舉國授之！」</span>覺曰：<span class="yinhao">「陛下深居禁中，國事皆委宋公，先行後聞，臣等時入侍，談釋、老而已。」</span>唐主心慍，<span class="jiazhu">慍，於運翻。</span>卽命中書舍人豫章陳喬草詔行之。<span class="jiazhu">洪州，豫章郡。</span>喬惶恐請見，曰：<span class="yinhao">「陛下一署此詔，臣不復得見矣！」</span><span class="jiazhu">見，賢遍翻。復，扶又翻。</span>因極言其不可。唐主笑曰：<span class="yinhao">「爾亦知其非邪？」</span>乃止。由是因晉王出鎭，以徵古爲之副，<span class="jiazhu">事見上。</span>覺自周還，<span class="jiazhu">還，從宣翻，又如字。</span>亦罷近職。</p>
<p class="em2 strong" id="p68"><a class="gg-link" href="#p68" onclick="return changeColor(this);"></a>鍾謨素與李德明善，以德明之死怨齊丘；<span class="jiazhu">李德明死見上卷三年。</span>及奉使歸唐，言於唐主曰：<span class="yinhao">「齊丘乘國之危，遽謀篡竊，陳覺、李徵古爲之羽翼，理不可容。」</span>陳覺之自周還，<span class="jiazhu">見上三月。</span>矯以帝命謂唐主曰：<span class="yinhao">「聞江南連歲拒命，皆宰相嚴續之謀，當爲我斬之。」</span><span class="jiazhu">爲，于僞翻。</span>唐主知覺素與續有隙，固未之信。鍾謨請覆之於周，<span class="jiazhu">審覆其言之虛實於周也。</span>唐主乃因謨復命，上言：<span class="yinhao">「久拒王師，皆臣愚迷，非續之罪。」</span>帝聞之，大驚曰：<span class="yinhao">「審如此，則續乃忠臣，<span class="jiazhu">言嚴續果能爲其主設謀以拒周，乃忠臣也。</span>朕爲天下主，豈敎人殺忠臣乎！」</span>謨還，以白唐主。<span class="jiazhu">還，從宣翻。</span></p>
<p class="em2 strong" id="p69"><a class="gg-link" href="#p69" onclick="return changeColor(this);"></a>唐主欲誅齊丘等，復遣謨入稟於帝。<span class="jiazhu">復，扶又翻。</span>帝以異國之臣，無所可否。己亥，唐主命知樞密院殷崇義草詔暴齊丘、覺、徵古罪惡，聽齊丘歸九華山舊隱，官爵悉如故；<span class="jiazhu">宋齊丘隱九華山，見二百七十七卷唐明宗長興二年，吳睿皇之太和三年也。</span>覺責授國子博士，宣州安置；徵古削奪官爵，賜自盡；黨與皆不問。遣使告于周。</p>
<p class="em2 strong" id="p70"><a class="gg-link" href="#p70" onclick="return changeColor(this);"></a><span class="yinwen">52</span>丙午，蜀以峽路巡檢制置使高彥儔爲招討使。</p>
<p class="em2 strong" id="p71"><a class="gg-link" href="#p71" onclick="return changeColor(this);"></a><span class="yinwen">53</span>平盧節度使、太師、中書令陳王安審琦僕夫安友進與其嬖妾通，<span class="jiazhu">嬖，卑義翻，又必計翻。</span>妾恐事泄，與友進謀殺審琦，友進不可，妾曰：<span class="yinhao">「不然，我當反告汝。」</span>友進懼而從之。</p>
<div class="yt" id="y959"><p class="strong" id="p72"><a class="gg-link" href="#p72" onclick="return changeColor(this);"></a><span class="section" id="title-4"><span data-head-description="世宗睿武孝文皇帝下" data-head-level="h4" data-head-title="顯德六年">六年</span></span><span class="biaozhusup" data-rel="">（己未、九五九年）</span></p></div>
<p class="em2 strong" id="p73"><a class="gg-link" href="#p73" onclick="return changeColor(this);"></a><span class="yinwen">1</span>春，正月，癸丑，審琦醉熟寢，妾取審琦所枕劍<span class="jiazhu">枕，職任翻。</span>授友進而殺之，仍盡殺侍婢在帳下者以滅口。後數日，其子守忠始知之，執友進等冎之。<span class="jiazhu">冎，古瓦翻。</span></p>
<p class="em2 strong" id="p74"><a class="gg-link" href="#p74" onclick="return changeColor(this);"></a><span class="yinwen">2</span>初，有司將立正仗，宿設樂縣於殿庭，<span class="jiazhu">前一夕設之，謂之宿設。縣，讀曰懸；下同。</span>帝觀之，見鍾磬有設而不擊者，問樂工，皆不能對。乃命竇儼討論古今，考正雅樂。王朴素曉音律，帝以樂事詣之，朴上疏，以爲：</p>
<p class="em2 strong" id="p75"><a class="gg-link" href="#p75" onclick="return changeColor(this);"></a><span class="yinhao">「禮以檢形，樂以治心；<span class="jiazhu">治，直之翻。</span>形順於外，心和於內，然而天下不治者未之有也。是以禮樂脩於上，萬國化於下，聖人之敎不肅而成，其政不嚴而治，<span class="jiazhu"><span class="shu-ming">孝經</span>所載孔子之言。治，直吏翻。</span>用此道也。夫樂生於人心而聲成於物，物聲旣成，復能感人之心。<span class="jiazhu">復，扶又翻。</span></span></p>
<p class="em2 strong" id="p76"><a class="gg-link" href="#p76" onclick="return changeColor(this);"></a><span class="yinhao">昔黃帝吹九寸之管，得黃鍾正聲，半之爲清聲，倍之爲緩聲，三分損益之以生十二律。<span class="jiazhu">三分其一而損益之，上生下生而十二律備矣。</span>十二律旋相爲宮以生七調，爲一均。凡十二均、八十四調而大備。遭秦滅學，歷代治樂者罕能用之。<span class="jiazhu">朴之言曰：自秦而下，旋宮聲廢，逮東漢雖有大予丞鮑鄴興之，亦人亡而音息。漢至隋垂十代，凡數百年，所存者黃鍾之宮一調而已。十二律中唯用七聲，其餘五律謂之啞鍾，蓋不用故也。</span>唐太宗之世，祖孝孫、張文收考正大樂，備八十四調；<span class="jiazhu">見一百九十二卷貞觀元年。調，徒釣翻；下同。</span>安、史之亂，器與工什亡八九，至于黃巢，蕩盡無遺。時有太常博士殷盈孫，按<span class="shu-ming">考工記</span>，鑄鎛鍾十二，編鍾二百四十。<span class="jiazhu">大鍾謂之鎛。小鍾十六枚同在一虡謂之編鍾。鎛，補各翻。</span>處士蕭承訓校定石磬，今之在縣者是也。雖有鍾磬之狀，殊無相應之和，其鎛鍾不問音律，但循環而擊，編鍾、編磬徒懸而已。絲、竹、匏、土僅有七聲，名爲黃鍾之宮，其存者九曲。考之三曲協律，六曲參涉諸調；蓋樂之廢缺，無甚於今。</span></p>
<p class="em2 strong" id="p77"><a class="gg-link" href="#p77" onclick="return changeColor(this);"></a><span class="yinhao">陛下武功旣著，垂意禮樂，以臣嘗學律呂，宣示古今樂錄，命臣討論。臣謹如古法，以秬黍定尺，長九寸徑三分爲黃鍾之管，<span class="jiazhu">匏，蒲交翻。論，盧昆翻。秬，音巨，黑黍也。長，直亮翻。</span>與今黃鍾之聲相應，因而推之，得十二律。以爲衆管互吹，用聲不便，乃作律準，十有三弦，其長九尺，<span class="jiazhu">律準，蓋梁武帝之遺法，而梁武帝又本之京房。</span>皆應黃鍾之聲，以次設柱，爲十一律，及黃鍾清聲，旋用七律以爲一均。爲均之主者，宮也，徵、商、羽、角、變宮、變徵次焉。<span class="jiazhu">徵，陟里翻。</span>發其均主之聲，歸于本音之律，迭應不亂，乃成其調，凡八十一調。<span class="jiazhu">朴之言曰：奉詔遂依周法，以秬黍校定尺度，長九寸，虛徑三分，爲黃鍾之管，與見在黃鍾之聲相應。以上下相生之法推之，得十二律管。以爲衆管互吹，用聲不便，乃作律準，十三弦宣聲，長九尺張絃，各如黃鍾之聲；以第八絃六尺設柱，爲林鍾；第三絃八尺設柱，爲太簇；第十絃五尺三寸四分設柱，爲南呂；第五絃七尺一寸三分設柱，爲姑洗；第十二絃四尺七寸五分設柱，爲應鍾；第七絃六尺三寸三分設柱，爲蕤賓；第二絃八尺四寸四分設柱，爲大呂；第九絃五尺六寸三分設柱，爲夷則；第四絃七尺五寸一分設柱，爲夾鍾；第十一絃五尺一分設柱，爲無射；第六絃六尺六寸八分設柱，爲中呂；第十三絃四尺五寸設柱，爲黃鍾清聲。十二聲中，旋用七聲爲均，爲均之主者唯宮，徵、商、羽、角、變宮、變徵次焉。發其均主之聲，歸乎本音之律，七聲迭應而不亂，乃成其調。均有七調，聲有十二均，合八十四調，歌奏之曲出焉。旋宮之聲久絕，一日而補，出臣獨見。<span class="shu-ming">通鑑</span>撮其要，今備載之。</span>此法久絕，出臣獨見，乞集百官校其得失。」</span></p>
<p class="em2 strong" id="p78"><a class="gg-link" href="#p78" onclick="return changeColor(this);"></a>詔從之。百官皆以爲然，乃行之。<span class="jiazhu">時兵部尙書張昭等議曰：<span class="yinhao">「昔帝鴻氏之作樂也，候八節之風聲，測四時之正氣。氣之清濁不可以筆授，聲之善否不可以口傳，故鳧氏鑄鍾，伶倫截竹，爲律呂相生之算，宮商正和之音，乃播之於管弦，宣之於鍾石，然後覆載之情訢合，陰陽之氣和同，八氣從律而不奸，五聲成文而不亂；空桑、孤竹之韻足以禮神，雲門、大夏之容無虧觀德。然月律有旋宮之法，備於太師之職。經秦滅學，雅道陵夷。漢初制氏所調，唯存鼓舞，旋宮十二均更用之法，世莫得聞。漢元帝時，京房善<span class="shu-ming">易</span>、別音，探求古義，以<span class="shu-ming">周官</span>均法，每月更用五音，乃至準調，旋相爲宮，成六十調。又以日法析爲三百六十，傳於樂府，而編懸復舊，律呂無差。遭漢中微，雅音淪缺，京房律準，屢有言者，事終不成。錢樂空記其名，沈重但條其說，六十律法，寂寥不嗣。梁武帝素精音律，自造四通十二笛以敍八音，又引古五正、二變之音，旋相爲宮，得八十四調，與律準所調，音同數異。侯景之亂，其音又絕。隋朝初定雅樂，羣黨沮議，歷載不成。而沛公鄭譯因龜茲琵琶七音以飲月律，五正、二變，七調克諧，旋相爲宮，復爲八十四調。工人萬寶常又減其絲數，稍令古淡。隋高祖不重雅樂，令羣臣集議，博士何妥駁奏，其鄭、萬所奏八十四調並廢。隋代郊廟所奏，惟黃鍾一均，與五郊迎氣，雜用蕤賓，但七調而已；其餘五鍾，懸而不作。三朝宴樂，用縵樂九部，迄於革命，未能改更，唐太宗爰命舊工祖孝孫、張文收整比鄭譯、寶常所均七音八十四調，方得絲管並施，鍾石俱奏，七始之音復振，四廂之韻皆調。自安、史亂離，咸秦蕩覆，崇牙樹羽之器，掃地無餘，戛擊搏拊之工，窮年不嗣，郊廟所奏，何異南箕，波蕩不還，知音殆絕。臣等竊以音之所起，出自人心，夔、曠不能長存，人事不能常泰，人亡則音息，世亂則樂崩，若不得知禮樂之情，安明制作之本！臣等據樞密使王朴條奏，採京房之準法，練梁武之通音，考鄭譯、寶常之七均，校孝孫、文收之九變，積黍累以審其度，聽聲詩以測其情，依權衡嘉量之前文，得備數和聲之大旨，施於鍾虡，足洽簫韶。臣等今月十九日於太常寺集命太樂令賈峻奏王朴新法黃鍾調七均，音律和諧，不相淩越。其餘十一管諸調，望依新法敎習，以備禮寺施用。其五郊天地、宗廟、社稷、三朝大禮，合用十二管諸調，並載<span class="shu-ming">唐史</span>、<span class="shu-ming">開元禮</span>，近代常行。廣順中，太常卿邊蔚奉敕定前件祠祭、朝會舞名、樂曲、歌詞，寺司合有簿籍，伏恐所定與新法曲調聲韻不叶，請下太常寺檢詳校試，若或乖舛，請本寺依新法聲調，別撰樂章舞曲，令歌者誦習。」</span>從之。</span></p>
<p class="em2 strong" id="p79"><a class="gg-link" href="#p79" onclick="return changeColor(this);"></a><span class="yinwen">3</span>唐宋齊丘至九華山，唐主命鎖其第，穴牆給飲食。齊丘歎曰：<span class="yinhao">「吾昔獻謀幽讓皇帝族於泰州，<span class="jiazhu">事見二百八十一卷晉天福二年。</span>宜其及此！」</span>乃縊而死。<span class="jiazhu"><span class="shu-ming">考異</span>曰：<span class="shu-ming">江表志</span>：<span class="yinhao">「齊丘至青陽，絕食數日，家人亦菜色。中使云：『令公捐館，方始供食。』家人以絮塞口而卒。」</span>今從<span class="shu-ming">江南錄</span>、<span class="shu-ming">紀年</span>。</span>諡曰醜繆。<span class="jiazhu">繆，靡幼翻。</span></p>
<p class="em2 strong" id="p80"><a class="gg-link" href="#p80" onclick="return changeColor(this);"></a>初，翰林學士常夢錫知宣政院，參預機政，深疾齊丘之黨，數言於唐主曰：<span class="jiazhu">數，所角翻。</span><span class="yinhao">「不去此屬，<span class="jiazhu">去，羌呂翻。</span>國必危亡。」</span>與馮延己、魏岑之徒日有爭論。久之，罷宣政院，夢錫鬱鬱不得志，不復預事，縱酒成疾而卒。<span class="jiazhu"><span class="shu-ming">通鑑</span>二百八十五卷晉齊王開運三年，已書常夢錫縱酒事，去年又書夢錫笑馮延己之黨事。蓋縱酒已非一日，久乃成疾而卒。</span>及齊丘死，唐主曰：<span class="yinhao">「常夢錫平生欲殺齊丘，恨不使見之！」</span>贈夢錫左僕射。</p>
<p class="em2 strong" id="p81"><a class="gg-link" href="#p81" onclick="return changeColor(this);"></a><span class="yinwen">4</span>二月，丙子朔，命王朴如河陰按行河隄，<span class="jiazhu">行，下孟翻。</span>立斗門於汴口。壬午，命侍衞都指揮使韓通、宣徽南院使吳廷祚，<span class="jiazhu"><span class="yinhao">「廷祚」</span>，當作<span class="yinhao">「延祚」</span>。<span class="jiaozhusup">〔章：孔本正作「延」；張校同。〕</span></span>發徐、宿、宋、單等州丁夫數萬<span class="jiazhu">單，音善。</span>浚汴水。甲申，命馬軍都指揮使韓令坤自大梁城東導汴水入于蔡水，<span class="jiazhu">魏收<span class="shu-ming">地形志</span>曰：汴水在大梁城東，分爲蔡渠。<span class="shu-ming">九域志</span>曰：浚儀縣之琵琶溝，卽蔡河也。<span class="shu-ming">國朝會要</span>曰：惠民河與蔡河一水，卽閔河也。建隆元年，始命陳承昭督丁夫導閔河自新鄭與蔡水合，貫京師，南歷陳、潁，達壽春，以通淮右，舟楫相繼，商賈畢至，都下利之。於是以西南爲閔河，東南爲蔡河。至開寶六年，始改閔河爲惠民河。</span>以通陳、潁之漕，命步軍都指揮使袁彥浚五丈渠東過曹、濟、梁山泊，以通青、鄆之漕，發畿內及滑、亳丁夫數千以供其役。</p>
<p class="em2 strong" id="p82"><a class="gg-link" href="#p82" onclick="return changeColor(this);"></a><span class="yinwen">5</span>丁亥，開封府奏田稅舊一十萬二千餘頃，今按行得羨苗<span class="jiaozhusup">〔章：乙十一行本「苗」作「田」；下「羨苗」同。〕</span>四萬二千餘頃；敕減三萬八千頃。諸州行苗使還，所奏羨苗，減之倣此。<span class="jiazhu">行，下孟翻。羨，弋戰翻。使，疏吏翻。還，從宣翻，又如字。</span></p>
<p class="em2 strong" id="p83"><a class="gg-link" href="#p83" onclick="return changeColor(this);"></a><span class="yinwen">6</span>淮南饑，<span class="jiazhu">大兵之後，必有凶年。</span>上命以米貸之。或曰：<span class="yinhao">「民貧，恐不能償。」</span>上曰：<span class="yinhao">「民吾子也，安有子倒懸而父不爲之解哉！<span class="jiazhu">爲，于僞翻。</span>安在責其必償也！」</span></p>
<p class="em2 strong" id="p84"><a class="gg-link" href="#p84" onclick="return changeColor(this);"></a><span class="yinwen">7</span>庚申，樞密使王朴卒。上臨其喪，以玉鉞卓地，慟哭數四，不能自止。朴性剛而銳敏，智略過人，上以是惜之。</p>
<p class="em2 strong" id="p85"><a class="gg-link" href="#p85" onclick="return changeColor(this);"></a><span class="yinwen">8</span>甲子，詔以北鄙未復，將幸滄州，<span class="jiazhu"><span class="shu-ming">九域志</span>：大梁至滄州一千二百里。</span>命義武節度使孫行友扞西山路，<span class="jiazhu">扞定州西山路，以防北漢救契丹也。</span>以宣徽南院使吳廷祚<span class="jiazhu"><span class="yinhao">「廷」</span>，當作<span class="yinhao">「延」</span>。<span class="jiaozhusup">〔章：孔本正作「延」；張校同。〕</span></span>權東京留守、判開封府事，三司使張美權大內都部署。丁卯，命侍衞親軍都虞候韓通等將水陸軍先發。甲戌，上發大梁。</p>
<p class="em2 strong" id="p86"><a class="gg-link" href="#p86" onclick="return changeColor(this);"></a>夏，四月，庚寅，韓通奏自滄州治水道入契丹境，栅於乾寧軍南，<span class="jiazhu">時置乾寧軍於滄州永安縣。<span class="shu-ming">九域志</span>：在滄州西一百里。宋白曰：乾寧軍本古盧臺軍地。治，直之翻。</span>補壞防，開游口三十六，遂通瀛、莫。<span class="jiazhu">游口者，於水不至處開之，以備漲溢而洩游水也。瀛、莫相去一百一十里。</span></p>
<p class="em2 strong" id="p87"><a class="gg-link" href="#p87" onclick="return changeColor(this);"></a>辛卯，上至滄州，卽日帥步騎數萬發滄州，直趨契丹之境。<span class="jiazhu">帥，讀曰率。趨，七喻翻。自滄州西行九十八里，卽契丹瀛州界，正北行五百七十五里，直抵幽州。</span>河北州縣非車駕所過，<span class="jiazhu">過，音戈。</span>民間皆不之知。壬辰，上至乾寧軍，契丹寧州刺史王洪舉城降。<span class="jiazhu">契丹蓋置寧州於乾寧軍。</span></p>
<p class="em2 strong" id="p88"><a class="gg-link" href="#p88" onclick="return changeColor(this);"></a>乙未，大治水軍，<span class="jiazhu">治，直之翻。</span>分命諸將水陸俱下，以韓通爲陸路都部署，太祖皇帝爲水路都部署。丁酉，上御龍舟沿流而北，舳艫相連數十里；己亥，至獨流口，<span class="jiazhu"><span class="shu-ming">九域志</span>：獨流口，在乾寧軍北一百二十里。<span class="shu-ming">金人疆域圖</span>，涿州管下固安縣有獨流村。</span>泝流而西。辛丑，至益津關，<span class="jiazhu">益津關，在莫州文安縣。<span class="shu-ming">九域志</span>：在乾寧軍西北一百六十里。宋白曰：益津關本幽州會昌縣，唐天寶中改永清縣。</span>契丹守將終廷輝以城降。</p>
<p class="em2 strong" id="p89"><a class="gg-link" href="#p89" onclick="return changeColor(this);"></a>自是以西，水路漸隘，不能勝巨艦，<span class="jiazhu">隘，烏懈翻。勝，音升。</span>乃捨之。壬寅，上登陸而西，宿於野次，侍衞之士不及一旅，從官皆恐懼。<span class="jiazhu">五百人爲一旅。從，才用翻。</span>胡騎連羣出其左右，不敢逼。</p>
<p class="em2 strong" id="p90"><a class="gg-link" href="#p90" onclick="return changeColor(this);"></a>癸卯，太祖皇帝先至瓦橋關，<span class="jiazhu">瓦橋關，在涿州歸義縣。<span class="shu-ming">九域志</span>：在益津關東八十里。宋白曰：瓦子濟橋在涿州南，易州東，當九河之末。</span>契丹守將姚內斌舉城降，<span class="jiazhu">斌，音彬。</span>上入瓦橋關。內斌，平州人也。甲辰，契丹莫州刺史劉楚信舉城降。五月，乙巳朔，侍衞親軍都指揮使、天平節度使李重進等始引兵繼至，契丹瀛州刺史高彥暉舉城降。彥暉，薊州人也。<span class="jiazhu">薊，音計。</span>於是關南悉平。<span class="jiazhu">關南，謂瓦橋關以南。</span></p>
<p class="em2 strong" id="p91"><a class="gg-link" href="#p91" onclick="return changeColor(this);"></a>丙午，宴諸將於行宮，議取幽州，諸將以爲：<span class="yinhao">「陛下離京四十二日，<span class="jiazhu">離，力智翻。甲戌至丙午四十三日，除宴日不數。</span>兵不血刃，取燕南之地，此不世之功也。今虜騎皆聚幽州之北，未宜深入。」</span>上不悅。是日，趣先鋒都指揮使劉重進先發，據固安；<span class="jiazhu">固安，漢縣名，唐屬涿州，今治所乃漢方城縣地。<span class="shu-ming">匈奴須知</span>：固安縣，西北至燕京一百二十里。宋白曰：隋開皇九年，自今易州淶水縣移固安縣於漢方城縣地，取漢故安縣爲名；其漢故安縣故城，自在易州易縣東南七百步。趣，讀曰促。</span>上自至安陽水，命作橋，會日暮，還宿瓦橋，是日，上不豫而止。契丹主遣使者日馳七百里詣晉陽，命北漢主發兵撓周邊，<span class="jiazhu">撓，奴巧翻，又火高翻。</span>聞上南歸，乃罷兵。</p>
<p class="em2 strong" id="p92"><a class="gg-link" href="#p92" onclick="return changeColor(this);"></a>戊申，孫行友奏拔易州，擒契丹刺史李在欽，獻之，斬於軍市。<span class="jiazhu">軍中有市，聽軍人各以土物自相貿易。</span></p>
<p class="em2 strong" id="p93"><a class="gg-link" href="#p93" onclick="return changeColor(this);"></a>己酉，以瓦橋關爲雄州，<span class="jiazhu"><span class="shu-ming">九域志</span>：雄州，治歸義、容城二縣，蓋皆置於郭下。<span class="shu-ming">金人疆域圖</span>：雄州，西北至燕京三百二十里。</span>割容城、歸義二縣隸之；<span class="jiazhu">宋白曰：容城，漢縣，唐武德中改爲酋縣，天寶中改容城縣。歸義縣，本涿州屬邑，今移於瓦橋，而涿州之歸義自治漢易縣故城，屬契丹界。歸義縣，宋朝避太宗潛藩舊名，改爲歸信縣。</span>以益津關爲霸州，<span class="jiazhu"><span class="shu-ming">金人疆域圖</span>：霸州，至燕京三百五十五里。</span>割文安、大城二縣隸之。<span class="jiazhu"><span class="shu-ming">九域志</span>：大城縣在益津關東南一百五里，五代之時所置也。宋白曰：文安，漢舊縣，晉置章武國，在古文安城。隋大業征遼，途經河口，當三河合流處，置豐利縣；唐貞觀二年，以豐利、文安二縣相逼，移文安縣就豐利城，周世宗置霸州治焉。大城，本漢東平舒縣，晉於此置章武郡，北齊廢郡爲平舒縣，五季改大城縣。</span>發濱、棣丁夫數千城霸州，命韓通董其役。<span class="jiazhu">帝置濱州，領勃海、招安二縣。<span class="shu-ming">九域志</span>：在滄州東南三百七十五里。濱、棣二州瀕海，無軍行供億之擾，故發其丁夫築城。按薛<span class="shu-ming">史</span>：濱州本贍國軍，周顯德三年，升爲州，割棣州之勃海、蒲臺兩縣屬焉。棣州，樂安郡，秦齊郡地，宋爲樂陵郡，隋開皇十年，於郡置厭次縣；十七年，又於陽信縣置棣州；貞觀十七年，自陽信移理厭次。</span></p>
<p class="em2 strong" id="p94"><a class="gg-link" href="#p94" onclick="return changeColor(this);"></a>庚戌，命李重進將兵出土門，擊北漢。</p>
<p class="em2 strong" id="p95"><a class="gg-link" href="#p95" onclick="return changeColor(this);"></a>辛亥，以侍衞馬步都指揮使韓令坤爲霸州都部署，義成節度留後陳思讓爲雄州都部署，各將部兵以戍之。</p>
<p class="em2 strong" id="p96"><a class="gg-link" href="#p96" onclick="return changeColor(this);"></a>壬子，上自雄州南還。<span class="jiazhu"><span class="shu-ming">九域志</span>：雄州至大梁一千二百里。還，從宣翻，又如字。</span></p>
<p class="em2 strong" id="p97"><a class="gg-link" href="#p97" onclick="return changeColor(this);"></a>己巳，李重進奏敗北漢兵於百井，<span class="jiazhu">敗，補邁翻。</span>斬首二千餘級。</p>
<p class="em2 strong" id="p98"><a class="gg-link" href="#p98" onclick="return changeColor(this);"></a>甲戌，帝至大梁。</p>
<p class="em2 strong" id="p99"><a class="gg-link" href="#p99" onclick="return changeColor(this);"></a><span class="yinwen">9</span>六月，乙亥朔，昭義節度使李筠奏擊北漢，拔遼州，獲其刺史張丕。</p>
<p class="em2 strong" id="p100"><a class="gg-link" href="#p100" onclick="return changeColor(this);"></a><span class="yinwen">10</span>丙子，鄭州奏河決原武，<span class="jiazhu">原武縣屬鄭州。<span class="shu-ming">九域志</span>：在州北六十里。</span>命宣徽南院使吳廷<span class="jiaozhusup">〔延〕</span>祚發近縣二萬餘夫塞之。<span class="jiazhu">塞，悉則翻。</span></p>
<p class="em2 strong" id="p101"><a class="gg-link" href="#p101" onclick="return changeColor(this);"></a><span class="yinwen">11</span>唐清源節度使留從效遣使入貢，請置進奏院於京師，直隸中朝，<span class="jiazhu">中朝，謂中國。留從效以唐國勢削弱，不欲復臣事之。</span>詔<span class="jiaozhusup">〔章：乙十一行本「詔」上有「戊寅」二字；孔本同；張校同；退齋校同。〕</span>報以<span class="yinhao">「江南近服，方務綏懷，卿久奉金陵，<span class="jiazhu">晉開運二年，留從效以泉州附唐。</span>未可改圖。若置邸上都，與彼抗衡，<span class="jiazhu">與唐比肩事周，是抗衡也。</span>受而有之，罪在於朕。卿遠脩職貢，足表忠勤，勉事舊君，且宜如故。如此，則於卿篤始終之義，於朕盡柔遠之宜，惟乃通方，諒達予意。」</span><span class="jiazhu">乃，猶汝也。諒，想也。</span></p>
<p class="em2 strong" id="p102"><a class="gg-link" href="#p102" onclick="return changeColor(this);"></a>唐主遣其子紀公從善與鍾謨俱入貢，上問謨曰：<span class="yinhao">「江南亦治兵，脩守備乎？」</span><span class="jiazhu">治，直之翻。</span>對曰：<span class="yinhao">「旣臣事大國，不敢復爾。」</span><span class="jiazhu">復，扶又翻。爾，猶言如此也。</span>上曰：<span class="yinhao">「不然。曏時則爲仇敵，今日則爲一家，吾與汝國大義已定，保無他虞；然人生難期，至于後世，則事不可知。歸語汝主：<span class="jiazhu">語，牛倨翻。</span>可及吾時完城郭，繕甲兵，據守要害，爲子孫計。」</span>謨歸，以告唐主。唐主乃城金陵，凡諸州城之不完者葺之，戍兵少者益之。</p>
<p class="margin2" id="p103"><a class="gg-link" href="#p103" onclick="return changeColor(this);"></a>臣光曰：或問臣：五代帝王，唐莊宗、周世宗皆稱英武，二主孰賢？臣應之曰：夫天子所以統治萬國，<span class="jiazhu">治，直之翻。</span>討其不服，撫其微弱，行其號令，壹其法度，敦明信義，以兼愛兆民者也。莊宗旣滅梁，海內震動，湖南馬氏遣子希範入貢，<span class="jiazhu">見二百七十二卷唐莊宗同光元年。</span>莊宗曰：<span class="yinhao">「比聞馬氏之業，終爲高郁所奪。<span class="jiazhu">比，毗至翻。</span>今有兒如此，郁豈能得之哉？」</span>郁，馬氏之良佐也。希範兄希聲聞莊宗言，卒矯其父命而殺之。<span class="jiazhu">見二百七十六卷唐明宗天成四年。卒，子恤翻。</span>此乃市道商賈之所爲，<span class="jiazhu">賈，音古。</span>豈帝王之體哉！蓋莊宗善戰者也，故能以弱晉勝強梁，旣得之，曾不數年，外內離叛，置身無所。<span class="jiazhu">事並見<span class="shu-ming">梁均王</span>及<span class="shu-ming">唐莊宗紀</span>。</span>誠由知用兵之術，不知爲天下之道故也。世宗以信令御羣臣，以正義責諸國，王環以不降受賞，<span class="jiazhu">見二百九十二卷顯德二年。</span>劉仁贍以堅守蒙褒，<span class="jiazhu">見上卷四年。</span>嚴續以盡忠獲存，<span class="jiazhu">見上正月。</span>蜀兵以反覆就誅，<span class="jiazhu">見上卷三年。</span>馮道以失節被棄，<span class="jiazhu">見二百九十一卷二年。被，皮義翻。</span>張美以私恩見疏；<span class="jiazhu">見二百九十二卷二年。</span>江南未服，則親犯矢石，期於必克，旣服，則愛之如子，推誠盡言，爲之遠慮。<span class="jiazhu">爲，于僞翻。</span>其宏規大度，豈得與莊宗同日語哉！<span class="shu-ming">書</span>曰：<span class="yinhao">「無偏無黨，王道蕩蕩。」</span><span class="jiazhu"><span class="shu-ming">洪範</span>之言。</span>又曰：<span class="yinhao">「大邦畏其力，小邦懷其德。」</span><span class="jiazhu"><span class="shu-ming">武成</span>之言。</span>世宗近之矣。<span class="jiazhu">近，其靳翻。</span></p>
<p class="em2 strong" id="p104"><a class="gg-link" href="#p104" onclick="return changeColor(this);"></a><span class="yinwen">12</span>辛巳，建雄節度使楊廷璋奏擊北漢，降堡寨一十三。</p>
<p class="em2 strong" id="p105"><a class="gg-link" href="#p105" onclick="return changeColor(this);"></a><span class="yinwen">13</span>癸未，立皇后符氏，宣懿皇后之女弟也。<span class="jiazhu">宣懿符后殂見上卷三年。</span></p>
<p class="em2 strong" id="p106"><a class="gg-link" href="#p106" onclick="return changeColor(this);"></a><span class="yinwen">14</span>立皇子宗訓爲梁王，領左衞上將軍，宗讓爲燕公，領左驍衞上將軍。<span class="jiazhu">宗讓後更名熙讓，以恭帝嗣位，避宗字也。燕，於賢翻。</span></p>
<p class="em2 strong" id="p107"><a class="gg-link" href="#p107" onclick="return changeColor(this);"></a><span class="yinwen">15</span>上欲相樞密使魏仁浦，議者以仁浦不由科第，不可爲相。<span class="jiazhu">魏仁浦以樞密院吏歷仕至樞密使。</span>上曰：<span class="yinhao">「自古用文武才略者爲輔佐，豈盡由科第邪！」</span>己丑，加王溥門下侍郎，與范質皆參知樞密院事。以仁浦爲中書侍郎、同平章事，樞密使如故。仁浦雖處權要而能謙謹，上性嚴急，近職有忤旨者，仁浦多引罪歸己以救之，所全活什七八，<span class="jiazhu">處，昌呂翻。忤，五故翻。</span>故雖起刀筆吏，致位宰相，時人不以爲忝。又以宣徽南院使吳延祚爲左驍衞上將軍，充樞密使；加歸德節度使·侍衞親軍都虞候韓通、鎭寧節度使兼殿前都點檢張永德並同平章事，仍以通充侍衞親軍副都指揮使；以太祖皇帝兼殿前都點檢。</p>
<p class="em2 strong" id="p108"><a class="gg-link" href="#p108" onclick="return changeColor(this);"></a>上嘗問大臣可爲相者於兵部尙書張昭，昭薦李濤。上愕然曰：<span class="yinhao">「濤輕薄無大臣體，朕問相而卿首薦之，何也？」</span>對曰：<span class="yinhao">「陛下所責者細行也，<span class="jiazhu">行，下孟翻。</span>臣所舉者大節也。昔晉高祖之世，張彥澤虐殺不辜，濤累疏請誅之，以爲不殺必爲國患，<span class="jiazhu">見二百八十三卷晉高祖天福元年。</span>漢隱帝之世，濤亦上疏請解先帝兵權。<span class="jiazhu">見二百八十八卷漢隱帝乾祐元年。</span>夫國家安危未形而能見之，此眞宰相器也，臣是以薦之。」</span>上曰：<span class="yinhao">「卿言甚善且至公，然如濤者，終不可置之中書。」</span>濤喜詼諧，不脩邊幅，與弟澣俱以文學著名，雖甚友愛，而多謔浪，無長幼體，上以是薄之。<span class="jiazhu">喜，許記翻。謔，迄卻翻。浪，力葬翻，韓氏<span class="shu-ming">詩傳</span>云，起也。</span></p>
<p class="em2 strong" id="p109"><a class="gg-link" href="#p109" onclick="return changeColor(this);"></a>上以翰林學士單父王著，幕府舊僚，屢欲相之，<span class="jiazhu">單父縣，帶單州。單，音善。父，音甫。</span>以其嗜酒無檢而罷。</p>
<p class="em2 strong" id="p110"><a class="gg-link" href="#p110" onclick="return changeColor(this);"></a>癸巳，大漸，召范質等入受顧命。上曰：<span class="yinhao">「王著藩邸故人，朕若不起，當相之。」</span>質等出，相謂曰：<span class="yinhao">「著終日遊醉鄕，豈堪爲相！愼勿泄此言。」</span>是日，上殂。<span class="jiazhu">年三十九。</span></p>
<p class="em2 strong" id="p111"><a class="gg-link" href="#p111" onclick="return changeColor(this);"></a>上在藩，多務韜晦，及卽位，破高平之寇，<span class="jiazhu">見二百九十一卷元年。</span>人始服其英武。其御軍，號令嚴明，人莫敢犯，攻城對敵，矢石落其左右，人皆失色而上略不動容；應機決策，出人意表。又勤於爲治，百司簿籍，過目無所忘，<span class="jiazhu">治，直吏翻。忘，巫放翻。</span>發姦擿伏，聰察如神。閒暇則召儒者讀前史，商榷大義。性不好絲竹珍玩之物，<span class="jiazhu">擿，他狄翻。榷，古岳翻。好，呼到翻。</span>常言太祖養成王峻、王殷之惡，致君臣之分不終，<span class="jiazhu">貶王峻，誅王殷，見二百九十一卷太祖廣順三年。分，扶問翻。</span>故羣臣有過則面質責之，服則赦之，有功則厚賞之。文武參用，各盡其能，人無不畏其明而懷其惠，故能破敵廣地，所向無前。然用法太嚴，羣臣職事小有不舉，往往置之極刑，雖素有才幹聲名，無所開宥，尋亦悔之，末年寖寬。登遐之日，遠邇哀慕焉。</p>
<p class="em2 strong" id="p112"><a class="gg-link" href="#p112" onclick="return changeColor(this);"></a>甲午，宣遺詔，命梁王宗訓卽皇帝位，生七年矣。<span class="jiazhu">帝，世宗第四子也。當此之時，主少國疑，宿衞將士多歸心於太祖皇帝，明年正月，遂因出師翼戴，而天下爲宋，改元建隆。</span></p>
<p class="em2 strong" id="p113"><a class="gg-link" href="#p113" onclick="return changeColor(this);"></a><span class="yinwen">16</span>秋，七月，壬戌，以侍衞親軍都指揮使李重進領淮南節度使，副都指揮使韓通領天平節度使，太祖皇帝領歸德節度使。以山南東道節度使、同平章事向拱爲西京留守；庚申，加拱兼侍中。拱，卽向訓也，避恭帝名改焉。<span class="jiazhu">帝後禪于宋，奉爲鄭王，后崩，諡曰恭帝。</span></p>
<p class="em2 strong" id="p114"><a class="gg-link" href="#p114" onclick="return changeColor(this);"></a><span class="yinwen">17</span>丙寅，大赦。</p>
<p class="em2 strong" id="p115"><a class="gg-link" href="#p115" onclick="return changeColor(this);"></a><span class="yinwen">18</span>唐主以金陵去周境纔隔一水，<span class="jiazhu">時周境南至于江，金陵北至江二十二里耳。</span>洪州險固居上游，<span class="jiazhu">洪州據南江之要會，其地居金陵上游。</span>集羣臣議徙都之。羣臣多不欲徙，惟樞密副使、給事中唐鎬勸之，乃命經營豫章爲都城之制。</p>
<p class="em2 strong" id="p116"><a class="gg-link" href="#p116" onclick="return changeColor(this);"></a>唐自淮上用兵及割江北，<span class="jiazhu">顯德二年冬十二月，周師渡淮。五年春三月，唐割江北。</span>臣事於周，歲時貢獻，府藏空竭，錢益少，物價騰貴。<span class="jiazhu">藏，徂浪翻。少，詩沼翻。騰，踊也。</span>禮部侍郎鍾謨請鑄大錢，一當五十，中書舍人韓熙載請鑄鐵錢；唐主始皆不從，謨陳請不已，乃從之。是月，始鑄當十大錢，文曰<span class="yinhao">「永通泉貨」</span>，又鑄當二錢，文曰<span class="yinhao">「唐國通寶」</span>，與開元錢並行。<span class="jiazhu">開元錢，唐武德初所鑄。</span></p>
<p class="em2 strong" id="p117"><a class="gg-link" href="#p117" onclick="return changeColor(this);"></a><span class="yinwen">19</span>八月，戊子，蜀主以李昊領武信節度使，右補闕李起上言：<span class="yinhao">「故事，宰相無領方鎭者。」</span>蜀主曰：<span class="yinhao">「昊家多宂費，<span class="jiazhu">宂，而隴翻。</span>以厚祿優之耳。」</span>起，邛州人，性婞直，李昊嘗語之曰：<span class="jiazhu">邛，渠容翻。婞，戶頂翻。語，牛倨翻。</span><span class="yinhao">「以子之才，苟能愼默，當爲翰林學士。」</span>起曰：<span class="yinhao">「俟無舌，乃不言耳！」</span></p>
<p class="em2 strong" id="p118"><a class="gg-link" href="#p118" onclick="return changeColor(this);"></a><span class="yinwen">20</span>庚寅，立皇弟宗讓爲曹王，更名熙讓；熙謹爲紀王，熙誨爲蘄王。<span class="jiazhu">更<span class="yinhao">「宗」</span>爲<span class="yinhao">「熙」</span>，避帝名也。歐<span class="shu-ming">史</span>曰：皇朝乾德二年，十月，熙謹卒。熙讓、熙誨不知所終，蓋諱之也。更，工衡翻。</span></p>
<p class="em2 strong" id="p119"><a class="gg-link" href="#p119" onclick="return changeColor(this);"></a><span class="yinwen">21</span>九月，丙午，唐太子弘冀卒，有司引浙西之功，<span class="jiazhu">謂遣柴克宏敗吳越兵於常州也。</span>諡曰武宣。句容尉全椒張洎上言：<span class="jiazhu">句容縣屬昇州。<span class="shu-ming">九域志</span>：在州東九十里。全椒，漢縣名，梁置北譙郡，尋改曰臨滁郡，隋改曰滁水縣，大業初，復曰全椒，唐屬滁州。<span class="shu-ming">九域志</span>：在州南五十里。句，如字。洎，其冀翻。</span><span class="yinhao">「太子之德，主於孝敬，今諡以武功，非所以防微而愼德也。」</span>乃更諡曰文獻；擢洎爲上元尉。<span class="jiazhu">唐都金陵，以上元爲赤縣，句容爲畿縣。自畿縣尉升赤縣尉爲擢。</span></p>
<p class="em2 strong" id="p120"><a class="gg-link" href="#p120" onclick="return changeColor(this);"></a><span class="yinwen">22</span>唐禮部侍郎、知尙書省事鍾謨數奉使入周，<span class="jiazhu">數，所角翻；下數於同。</span>傳世宗命於唐主，世宗及唐主皆厚待之，恃此驕橫於其國，<span class="jiazhu">橫，下孟翻。</span>三省之事皆預焉。</p>
<p class="em2 strong" id="p121"><a class="gg-link" href="#p121" onclick="return changeColor(this);"></a>文獻太子總朝政，<span class="jiazhu">朝，直遙翻。</span>謨求兼東宮官不得，乃薦其所善閻式爲司議郎，掌百司關啓。李德明之死也，<span class="jiazhu">見上卷三年。</span>唐鎬預其謀，謨聞鎬受賕，嘗面詰之，鎬甚懼。謨與天威都虞候張巒善，數於私第屛人語至夜分，<span class="jiazhu">詰，其吉翻。屛，必郢翻，又卑正翻。</span>鎬譖諸唐主曰：<span class="yinhao">「謨與巒氣類不同，而過相親狎，謨屢使上國，巒北人，恐其有異謀。」</span>又言：<span class="yinhao">「永通大錢民多盜鑄，犯法者衆。」</span>及文獻太子卒，唐主欲立其母弟鄭王從嘉，謨嘗與紀公從善同奉使于周，相厚善，言於唐主曰：<span class="yinhao">「從嘉德輕志懦，又酷信釋氏，非人主才。從善果敢凝重，宜爲嗣。」</span>唐主由是怒。<span class="jiazhu">居人父子之間，而欲廢長立少，宜鍾謨之死也。</span>尋徙從嘉爲吳王、尙書令、知政事，居東宮。冬，十月，謨請令張巒以所部兵巡徼都城。<span class="jiazhu">正與唐鎬所譖合，遂速罪。徼，吉弔翻。</span>唐主乃下詔暴謨侵官之罪，貶國子司業，流饒州，貶張巒爲宣州副使，未幾，皆殺之。<span class="jiazhu">幾，居豈翻。</span>廢永通錢。</p>
<p class="em2 strong" id="p122"><a class="gg-link" href="#p122" onclick="return changeColor(this);"></a><span class="yinwen">23</span>十一月，壬寅朔，葬睿武孝文皇帝于慶陵，<span class="jiazhu">陵在鄭州管城縣。</span>廟號世宗。</p>
<p class="em2 strong" id="p123"><a class="gg-link" href="#p123" onclick="return changeColor(this);"></a><span class="yinwen">24</span>南漢主以中書舍人鍾允章，藩府舊僚，擢爲尙書右丞、參政事，甚委任之。允章請誅亂法者數人以正綱紀，南漢主不能從，宦官聞而惡之。<span class="jiazhu">惡，烏路翻。</span>南漢主將祀圜丘，前三日，允章帥禮官登壇，四顧指揮設神位，<span class="jiazhu">帥，讀曰率。</span>內侍監許彥眞望之曰：<span class="yinhao">「此謀反也！」</span>卽帶劍登壇，允章叱之。彥眞馳入宮，告允章欲於郊祀日作亂。南漢主曰：<span class="yinhao">「朕待允章厚，豈有此邪！」</span>玉清宮使龔澄樞、內侍監李托等共證之，以彥眞言爲然，乃收允章，繫含章樓下，命宦者與禮部尙書薛用丕雜治之。<span class="jiazhu">治，直之翻。</span>用丕素與允章善，告以必不免，允章執用丕手泣曰：<span class="yinhao">「老夫今日猶几上肉耳，分爲仇人所烹。<span class="jiazhu">分，扶問翻。</span>但恨邕、昌幼，不知吾冤，及其長也，公爲我語之。」</span><span class="jiazhu">鍾允章被纔，抱不測之罪，正恐累及妻子，乃爲是言，是自禍之也。長，知兩翻。爲，于僞翻。語，牛倨翻。</span>彥眞聞之，罵曰：<span class="yinhao">「反賊欲使其子報仇邪！」</span>復白南漢主曰：<span class="jiazhu">復，扶又翻。</span><span class="yinhao">「允章與二子共登壇，潛有所禱。」</span>俱斬之。自是宦官益橫。<span class="jiazhu">橫，戶孟翻。</span>李托，封州人也。</p>
<p class="em2 strong" id="p124"><a class="gg-link" href="#p124" onclick="return changeColor(this);"></a>辛亥，南漢主祀圜丘，大赦。未幾，以龔澄樞爲左龍虎觀軍容使、內太師，軍國之事皆取決焉。凡羣臣有才能及進士狀頭<span class="jiazhu">進士第一人，謂之狀頭。</span>或僧道可與談者，皆先下蠶室，<span class="jiazhu">下，戶嫁翻。</span>然後得進，亦有自宮以求進者，亦有免死而宮者，由是宦者近二萬人。<span class="jiazhu">近，其靳翻。</span>貴顯用事之人，大抵皆宦者也，謂士人爲門外人，不得預事，卒以此亡國。<span class="jiazhu">至宋開寶四年而南漢亡。卒，子恤翻。</span></p>
<p class="em2 strong" id="p125"><a class="gg-link" href="#p125" onclick="return changeColor(this);"></a><span class="yinwen">25</span>唐更命洪州曰南昌府，建南都，<span class="jiazhu">更，工衡翻。</span>以武清節度使何敬洙爲南都留守，<span class="jiazhu">武清軍衡州，屬湖南，何敬洙遙領耳。</span>以兵部尙書陳繼善爲南昌尹。<span class="jiazhu">將徙都豫章也。</span></p>
<p class="em2 strong" id="p126"><a class="gg-link" href="#p126" onclick="return changeColor(this);"></a><span class="yinwen">26</span>周人之攻秦、鳳也，蜀中忷懼；<span class="jiazhu">忷，許拱翻。</span>都官郎中徐及甫自負才略，仕不得志，陰結黨與，謀奉前蜀高祖之孫少府少監王令儀爲主以作亂，<span class="jiazhu">前蜀主王建，廟號高祖。</span>會周兵退而止。至是，其黨有告者，收捕之，及甫自殺。十二月，甲午，賜令儀死。</p>
<p class="em2 strong" id="p127"><a class="gg-link" href="#p127" onclick="return changeColor(this);"></a><span class="yinwen">27</span>端明殿學士、兵部侍郎竇儀使於唐，天雨雪，唐主欲受詔於廡下。<span class="jiazhu">雨，王遇翻。廡，文甫翻。</span>儀曰：<span class="yinhao">「使者奉詔而來，不敢失舊禮。若雪霑服，請俟他日。」</span>唐主乃拜詔於庭。</p>
<p class="em2 strong" id="p128"><a class="gg-link" href="#p128" onclick="return changeColor(this);"></a><span class="yinwen">28</span>契丹主遣其舅使於唐，泰州團練使荊罕儒募客使殺之。唐人夜宴契丹使者於清風驛，酒酣，起更衣，<span class="jiazhu">荊，姓也，燕有刺客荊軻。楚國本曰荊，此楚之前受氏。更，工衡翻。</span>久不返，視之，失其首矣。自是契丹與唐絕。罕儒，冀州人也。</p>
</div></body></html>